Festo Karwemera

Festo Karwemera era ayitibwa Omugurusi Festo Karwemera Mwene Karagare Kabure-Nkeecwere , yazaalibwa mu 1925, n'afa nga 27 Ogwomunaana mu  2020) yali munnayuganda munnabyafaayo, omulwanirizi w’eby'obuwangwa era omusomesa. Ng’omuwandiisi yali amanyiddwa okusinga okukola ebiwandiiko n'okuwandiika mu lulimi Orunyankore n'Orukiga. Era yasiimibwa okubeera nga yeeyatandikawo omukuumi n'okubeera nga y'alabirira n'okudukanya ekifo webatereka eby'edda ekyali kimannyikiddwa nga Bakiga Cultural Museum e Kabale.

 Obuvo n’obuyigirize 
Karwemera yazaalibwa nga mukulembezze wa ddiini, Karagare Kabure-Nkeecwere ku kyalo Karubanda, mu ggombolola lya Buhara, mu Disitulikiti y'e Kabale mu 1925. 

Yasomera ku Muyebe Sub Selected Grade School, Kinyasano Junior Primary School ne Kigyezi High School.  Oluvannyuma lw’okuva mu siniya mu 1944, Karwemera yeeyongerayo kutendekero ly'qbasomesa erimannyikiddwa nga Nyakasura Vernacular Teacher Training College ng’atuukiriza ebisaanyizo by’okubeera omusomesa w’olulimi oluzaaliranwa.  Era yafuna ebisaanyizo by'okubeera omusomesa w'ekibiina eky'okubiri okuva mutendekero ly'abasomesa erya Bishop Tucker Teachers College e Mukono.

 Emirimu 
Mu 1955, Karwemera yakola ng’eyali akulira esomero lya  Katare Primary School, n’akuzibwa okufuuka Omumyuuka w'Akulira Alondoola Amasomero G'ekanisa mu Disitulikiti y’e Kigezi mu 1959.  Wakati wa 1964 ne 1965, yakola ng'omukulu w’esomero lya Hornby High School e Kabale, Uganda.

Mu 1966, Obulabirizi bw’e Kigezi bwamulonda okuweereza nga ssentebe w’ekitundu ky’e Kigezi mu pulojekiti ya Save The Children Fund.  Wakati wa 1970 ne 1972, yali akulira ekitongole ky’Eby'obusuubuzi mu ggwanga e Kabale.

Mu myaka gya 1980 yaweereza mu bifo eby’enjawulo mu gavumenti ez’ebitundu okugeza ng’akulira Akakiiko k’Obuweereza mu Disitulikiti y’e Kabale. Yeeyali akulira Akakiiko Akadukanya Tawuni y'e Kabale  bwe yafuulibwa munisipaali mu kiseera kino.

Nga munabizineensi z'’obwannannyini, yali musuubuzi wa mere y’empeke. "Festo Karwemera 93, Still Struggling to Save Runyankore – Rukiga Language". ChimpReports. 10 January 2018. Retrieved 24 November 2023.

 Omukululo 
Karwemera yatandikawo ekifo ekikumibwaamu eby'obuwangwa ekya Bakiga Cultural Museum e Kabale, oluusi kiyitibwa The Home of Edirisa Museum oba mu kitundu Akehongo Kabaana Ba Karwemera oba Ekifo ky’Abaana Gyebeekweeka e Karwemera."Festo Karwemera 93, Still Struggling to Save Runyankore – Rukiga Language". ChimpReports. 10 January 2018. Retrieved 24 November 2023.

Mu Gwomukaaga 2017, yaweebwa diguli ey’ekitiibwa mu by’ebiwandiiko okuva mu Yunivasite y’e Kabale olw’okutumbula obuwangwa.

 Obulamu bwe 
Karwemera yali mufumbo ne Aidah Mary Ziryabura."Kigezi mourns legendary author Karwemera". New Vision. Retrieved 23 November 2023.

Yafa nga 27 Ogwomunaana mu 2020 ng'ekyamuvirako okufa kwe kigambibwa nti kyali bitundu by'omubiri gwe ebiwerako kulemererwa kukola bulungi. "Kigezi's cultural scholar, Omugurusi Festo Karwemera dies". Monitor. 31 August 2020. Retrieved 23 November 2023.

 Ebitabo ebifulumizibwa 
Karwemera yawandiika ebitabo ebiwerako mu lulimi Olurunyakore n'Orukiga nga...

 1966 – Otebwa Ourimi Rwawe, (Tewerabira lulimi lwo) "Festo Karwemera 93, Still Struggling to Save Runyankore – Rukiga Language". ChimpReports. 10 January 2018. Retrieved 24 November 2023. 
 1975 – Shutama nkuteekyerereze 
 1980 – Ija twevugye 
 1994 – Emicwe n’emigyenzo y’aBakiga (Empisa n’Emitendera Gya Bakiga)  
 1995 – Empandiika ya Runyankore-Rukiga: egufuhaziibwe 
 2008 – Encuukye Tushome Tujerenge 
 2012 – Katondoozi y’orunyankore-Rukiga: Thesaurus ya Runyankore-Rukiga (eyawandiikibwa wamu ne Yoweri Museveni et al.)

 Ebyavunirwa 
Karwerwa asiimibwa olw’emirimu gye n’ebintu bye yakola mu:

 Semateeka wa Uganda mu 1995 okukyusibwa mu  Rukiga n'Orunyakore;
 Baibuli y’Olungereza okugiteeka mu Rukiga n'Orunyankore; Nsheeka, Wilfred Arinda (2 September 2020). "Omugurusi Festo Karwemera: The life and times of Kigezi's cultural scholar". Watchdog Uganda. Retrieved 24 November 2023.

 Laba ne 

 Disitulikiti y'e Kabale

 Ebijuliziddwaamu